b"\n_START_ARTICLE_\nBoeing 707\n_START_SECTION_\nDisseny i desenvolupament\n_START_PARAGRAPH_\nDonat que Boeing ja tenia experi\xc3\xa8ncia en avions militars a reacci\xc3\xb3, amb el XB-47 o el XB-52 Stratofortress aviat va decidir investigar per construir un cuadrireactor civil partint del B-52. El 20 de maig de 1952 Boeing va decidir construir un prototip del 707 que va ser conegut com a 367-80 i va volar per primer cop el 15 de juliol de 1954 a Renton, a prop de Seattle. Aquest prototipus, anomenat tamb\xc3\xa9 Dash 80, estava propulsat per un Pratt & Whitney JT3C de 4.500 Kg d'empenyiment. La posada a punt no va ser f\xc3\xa0cil degut a problemes desconeguts fins a l'\xc3\xa8poca a causa de les mides, l'estructura met\xc3\xa0l\xc2\xb7lica flexible i les ales en fletxa._NEWLINE_L'aparell va ser presentat per el pilot de proves de Boeing, Tex Johnston, fent figures acrob\xc3\xa0tiques i les comandes van comen\xc3\xa7ar a arribar de diferents pa\xc3\xafsos i companyies. Els primers models del 707 no eren transatl\xc3\xa0ntics per\xc3\xb2 aviat es va ampliar la capacitat dels dip\xc3\xb2sits de combustible i el nombre de seients, establint Pan American, el 26 d'octubre de 1958, el primer servei diari Estats Units - Europa, entre Nova York i Londres, amb una duraci\xc3\xb3 de vol dos cops menor i una tripulaci\xc3\xb3 de tres persones menys que la dels avions d'h\xc3\xa8lix, el que va fer que la seva popularitat creix\xc3\xa9s entre totes les companyies del m\xc3\xb3n.\n_START_SECTION_\nCultura popular\n_START_PARAGRAPH_\nEn els simuladors de vol existeixen una o m\xc3\xa9s variants del Boeing 707, com el simulador de vol de codi obert FlightGear, aix\xc3\xad com en el sector comercial."